stanford-oval/wikipedia huggingface dataset:
Manu Trigueros
Seurajoukkueura

Trigueros pelasi ensimmäisen virallisen ottelunsa Villarrealin reservijoukkueessa 4. kesäkuuta 2011 Real Betisiä vastaan. 11. helmikuuta 2012 hän teki ensimmäisen maalinsa joukkueessa ottelussa CE Sabadellia vastaan. Kauden 2011–2012 päätteeksi reservijoukkue joutui luopumaan sarjapaikastaan Segunda Divisiónissa ja se pudotettiin automaattisesti Segunda División B:hen, kun seuran edustusjoukkue ei onnistunut säilyttämään paikkaansa pääsarjassa.
Kesällä 2012 Trigueros nostettiin edustusjoukkueen kokoopanoon. Ensimmäisellä kaudellaan 2012–2013 hän pelasi 36 ottelua ja teki niissä kolme maalia. Joukkue onnistui myös nousemaan takaisin Primera Divisióniin vuoden tauon jälkeen.
Trigueros teki ensiesiintymisensä maan pääsarjassa 19. elokuuta 2013 ottelussa Almeríaa vastaan. Kaudella 2019–2020 hän pelasi 200. pääsarjaottelunsa. Hän on liigassa tehnyt maalin Espanjan suurseuroista FC Barcelonaa vastaan huhtikuussa 2014 ja Real Madridia vastaan helmikuussa 2017 mutta molemmissa otteluissa vastustaja nousi lopussa kahden maalin takaa 2–3-voittoon. Espanjan cupin ensimmäisessä välieräottelussa helmikuussa 2015 Trigueros teki maalin vieraskentällä FC Barcelonaa vastaan mutta tuon ottelun Barcelona voitti 3–1. Eurooppa-liigan lohkovaiheessa Trigueros on tehnyt maalin joulukuussa 2016 Steaua Bukarestia ja lokakuussa 2017 Slavia Prahaa vastaan.
Aiheesta muualla

Manu Triguerosin tilastot BDFutbol-sivustolla (englanniksi)
Manu Triguerosin tilastot Soccerway-sivustolla (englanniksi)
Maanpuolustuskiltojen liitto

Maanpuolustuskiltojen liitto ry (MPKL) on vuonna 1963 perustettu suomalaisten maanpuolustuskiltojen valtakunnallinen yhteistyöelin ja edunvalvoja, jonka tarkoituksena on yleisiä suuntaviivoja antava, ohjaava ja kiltojen työtä tukeva toiminta sekä toimintaedellytysten luominen jäsenkilloille.
Liiton tehtävänä on maanpuolustustietouden levittäminen ja maanpuolustusharrastuksen edistäminen. Liitto pyrkii ulottamaan toimintansa mahdollisimman laajoihin kansalaispiireihin sotilasarvoon, ikään tai sukupuoleen katsomatta.
Henkilöjäseniä liittoon kuuluvissa killoissa on yli 11 000. Kiltoja liittoon kuuluu 78, joista kaksi on valtakunnallisia aselajikiltoja. Killat jakaantuvat tyypillisesti joukko-osastokiltoihin, aselajikiltoihin, perinnekiltoihin, alueellisiin maanpuolustuskiltoihin sekä turvakurssikiltoihin. Liitolla on 9 koko maan kattavaa, sotilasläänien kanssa yhteistyötä tekevää kiltapiiriä, joiden toimintaan liiton jäsenkillat voivat osallistua.
Liiton palveluksessa on toiminnanjohtaja ja toimisto- ja viestintäsihteeri. Liiton toimisto sijaitsee Töölössä maanpuolustusjärjestöjen talossa.
Liitto omistaa Kustannus Oy Suomen Miehen, jonka päätuotteita ovat Suomen Sotilas -sotilasaikakauslehti, Maanpuolustuksen Osto-opas ja kirjojen julkaisutoiminta.
Maanpuolustuskiltojen liitto kuuluu Reserviläisurheiluliittoon.
Maanpuolustuskitltojen liitto ry on Vapaaehtoisen pelastuspalvelun valmiusjärjestö.
Aiheesta muualla

Maanpuolustuskiltojen liiton verkkosivut
Manu Larcenet

| Manu Larcenet |
| --- | --- |

Henkilötiedot
Syntynyt: 6. toukokuuta 1969 (ikä 55) Issy-les-Moulineaux, Ranska
Kansalaisuus:  ranskalainen
Ammatti:  sarjakuvataiteilija
Muut tiedot
 Nimikirjoitus
Emmanuel (Manu) Larcenet (s. 6. toukokuuta 1969 Issy-les-Moulineaux, Ranska) on ranskalainen sarjakuvataiteilija.
Häneltä on suomennettu albumi Robin Hood – metsien ikämies (2005), Maallemuuttajat-sarja (2002–2006), neliosainen Pieniä voittoja -sarja (2003–2008) ja sarja Blast. Pieniä voittoja palkittiin vuonna 2004 Angoulêmen sarjakuvafestivaaleilla parhaana albumina. Larcenet vieraili Helsingin sarjakuvafestivaaleilla vuonna 2006.
Suomennetut albumit

Une aventure rocambolesque de...:
Robin Hood: Metsien ikämies.  (La légende de Robin des Bois, 2003.)  Suomentanut Heikki Kaukoranta. WSOY, 2005.  ISBN 951-0-30853-6.
Maallemuuttajat (Le retour à la terre):
Maallemuuttajat [1]: Juurevaa elämää.  ((La vraie vie, 2002.) Jean-Yves Ferrin kanssa.)  Suomentanut Heikki Kaukoranta. WSOY, 2008.  ISBN 978-951-0-33934-3.
Maallemuuttajat 2: Siemenet vakoon.  ((Les projets, 2003.) Jean-Yves Ferrin kanssa.)  Suomentanut Heikki Kaukoranta. WSOY, 2009.  ISBN 978-951-0-35067-6.
Maallemuuttajat 3: Maailman laveudesta.  ((Le vaste monde, 2005.) Jean-Yves Ferrin kanssa.)  Suomentanut Heikki Kaukoranta. WSOY, 2010.  ISBN 978-951-0-36045-3.
Larcenet, Manu & Ferri, Jean-Yves: Maallemuuttajat 4: Retikkamäen lautturit.  (Le retour à la terre: Le déluge, 2006.)  Suomentanut Heikki Kaukoranta. Helsinki:  WSOY, 2011.  ISBN 978-951-0-37189-3.
Pieniä voittoja (Le combat ordinaire):
Pieniä voittoja [1].  (Le combat ordinaire, 2003.)  Suomentanut Heikki Kaukoranta. WSOY, 2006.  ISBN 951-0-32199-0.
Pieniä voittoja 2: Elämän oppitunteja.  (Les quantités négligeables, 2004.)  Suomentanut Heikki Kaukoranta. WSOY, 2007.  ISBN 978-951-0-33320-4.
Pieniä voittoja 3: Millä on väliä.  (Ce qui est précieux, 2006.)  Suomentanut Heikki Kaukoranta. WSOY, 2008.  ISBN 978-951-0-34523-8.
Pieniä voittoja 4: Kukin parhaansa mukaan.  (Planter des clous, 2008.)  WSOY, 2009.  ISBN 978-951-0-35487-2.
Blast:
Röykkiö ihraa.  (Grasse carcasse, 2009.)  Suomentanut Heikki Kaukoranta. WSOY, 2011.  ISBN 978-951-0-37463-4.  Sarja: Blast 1
Pyhän diilerin ilmestys.  (L'Apocalypce selon Saint Jacky, 2011.)  Suomentanut Heikki Kaukoranta. WSOY, 2012.  ISBN 978-951-0-39234-8.  Sarja: Blast 2
Päätä pahkaa.  (La tête la première, 2013.)  Suomentanut Heikki Kaukoranta. Helsinki:  WSOY, 2013.  ISBN 978-951-0-39896-8.  Sarja: Blast 3
Toivottavasti buddhalaiset ovat väärässä.  (Pourvu que les bouddhistes se trompent, 2015.)  Suomentanut Heikki Kaukoranta. Helsinki:  WSOY, 2015.  ISBN 978-951-0-40955-8.  Sarja: Blast 4
Aiheesta muualla

Epävirallinen Manu Larcenet -sivusto. (ranskaksi)
Jerrman, Toni: Robin Hood: Metsien ikämies (Arkistoitu – Internet Archive). Tähtivaeltaja 21.10.2005.
Marjukka Kaakkola

| Marjukka Kaakkola> Henkilötiedot |
| --- | --- |
Syntynyt: 1961
Poliitikko
Puolue:  Muutos 2011
Vaalipiiri:  Uudenmaan vaalipiiri
Kotipaikka:  Lohja, Suomi
Marjukka Kaakkola (s. 1961) on Muutos 2011 -puolueen aiempi puheenjohtaja (2012–2013). Kaakkolan puheenjohtajuuskaudella Muutos 2011 sai ensimmäisen ja ainoan kansanedustajansa James Hirvisaaren liityttyä Muutos 2011:een 8. lokakuuta 2013.
Kaakkola asui Lohjalla vuonna 2015. Hän oli ehdokkaana vuoden 2011 eduskuntavaaleissa Uudenmaan vaalipiirissä saaden 248 ääntä, mutta ei tullut valituksi. Hän oli ehdolla Uudeltamaalta myös vuoden 2015 eduskuntavaaleissa, mutta sai 234 ääntä eikä tullut valituksi.
Lysenkolaisuus

Lysenko pitämässä puhetta Kremlissä vuonna 1935. Taustalla vasemmalta oikealle Stanislav Kosior, Anastas Mikojan, Andrei Andrejev ja Josif Stalin.
Lysenkolaisuus tarkoittaa Trofim Denisovitš Lysenkon johtamaa näennäistieteellistä liikettä, joka vastusti Gregor Mendelin kehittämää perinnöllisyystiedettä.
Lysenkolaisuuden mukaan hankitut ominaisuudet periytyvät, mikä on pääosin vastoin nykyaikaisen perinnöllisyystieteen käsityksiä. Lysenkolaisuus muistuttaa siten lamarckilaista ajattelua.
Lysenkolaisuus sai Neuvostoliitossa virallisen aseman, ja sitä harjoitettiin maassa 1930-luvulta vuoteen 1965 asti.
Lysenkolaisuus Suomessa

Suomalaisissa kansandemokraattisissa lehdissä Työkansan Sanomat ja Vapaa Sana julkaistiin 1940–1950-luvuilla Erkki Rauteen ja kemisti Heikki Kuusisen kirjoittamia lysenkolaisuutta ylistäneitä artikkeleita.
Vuonna 1949 kansanedustaja ja agronomi Johannes Virolainen esitteli Suomi–Neuvostoliitto-Seuran maatalousjaoston kokouksessa Neuvostoliiton maidontuotannon lysenkolaisia ”huippusaavutuksia”.
Aiheesta muualla

Lysenkolaisuutta Suomessa (ladattava pdf)
Gaarriye

Gaarriye (1980s)
Maxamed Xaashi Dhamac eli Gaarriye (1949 Hargeisa – 30. syyskuuta 2012 Oslo) oli somalialainen/somalimaalainen runoilija, kirjallisuuskriitikko ja kielitieteilijä. Hänellä oli merkittävä osuus somalinkielisen proosan ja runouden kehittämisessä sen jälkeen, kun kieli standardisoitiin vuonna 1972.
Gaarriyella oli myös biologian oppiarvo Somalian kansallisesta yliopistosta. Hän työskenteli kirjallisuuden tutkijana Kulttuuriakatemiassa Mogadishussa ja luennoitsijana kansallisessa yliopistossa. Gaarriye otti runoudellaan usein kantaa poliittisiin aiheisiin; hän käsitteli muun muassa ydinaseita ja Nelson Mandelaa. Gaarriye asui Hargeisassa, kunnes lähti sairauden takia Norjaan vuonna 2011. Hän kuoli siellä sairaalassa vietettyään viimeiset viikkonsa tehohoidossa.
Ga (aika)

Ga on ajan yksikkö, joka tarkoittaa miljardia vuotta eli gigavuotta. Miljardi vuotta on tuhat miljoonaa vuotta (1 000 miljoonaa) eli 1 000 000 000 vuotta eli 109 vuotta.
Ga on lyhenne sanoista giga-annum. Giga on SI-järjestelmän miljardikertaista tarkoittava etuliite. Sana annum tulee latinasta ja tarkoittaa vuotta.
Ga:ta käytetään yleisimmin kosmologiassa ja geologiassa ilmaisemaan erittäin pitkiä ajan jaksoja.
Margaretengürtelin metroasema

Margaretengürtelin metroasema on Wienin metron linjan 4 asema Margaretenin kaupunginosassa Wienissä. Nykyinen metroasema on avattu vuonna 1980, mutta paikalla on sijainnut rautatieasema jo vuodesta 1899. Asema on saanut nimensä Margaretenin kaupunginosasta ja läheisestä Gürtel-kehätiestä.
Aiheesta muualla

Kuvia tai muita tiedostoja aiheesta Margaretengürtelin metroasema Wikimedia Commonsissa
Graeme Jenkins

Graeme James Ewers Jenkins (s. 31. joulukuuta 1958 Lontoo) on brittiläinen kapellimestari.
Jenkins opiskeli Cambridgen yliopistossa, jossa johti Giuseppe Verdin Stiffelion Britannian-ensiesityksen. Orkesterinjohdon opetusta hän sai Norman Del Marilta ja David Willcocksilta Royal College of Musicissa. Jenkins johti siellä opiskellessaan opiskelijaesitykset Benjamin Brittenin oopperoista Albert Herring ja Ruuvikierre. Ammattimaisen debyyttinsä hän teki vuonna 1982 johtamalla Kerjäläisoopperan esityksen Kent Operassa. Vuosina 1986–1991 Jenkins toimi Glyndebournen kiertävän oopperaseurueen musiikillisena johtajana. Ensimmäisen esityksensä Glyndebournen oopperafestivaalilla hän piti vuonna 1987 johtamalla Carmenin. Samana vuonna Jenkins teki ensimmäisen esiintymisensä Manner-Euroopassa johtaessaan Hannun ja Kertun tuotannon Genevessä.
Jenkins debytoi English National Operassa Così fan tutten esityksellä vuonna 1988. Hän oli Dallasin oopperan musiikillinen johtaja vuosina 1994–2013 ja Kölnin oopperan päävierailija vuosina 1997–2002. Oopperan lisäksi Jenkins on johtanut myös orkesteri- ja kuoro-ohjelmistoa.
Maret Ani

| Maret Ani |
| --- | --- |

Henkilötiedot
Syntynyt: 31. tammikuuta 1982 (ikä 42)
Kansalaisuus:   Viro
Tennispelaaja
Pituus:  175 cm
Paino:  63 kg
Kätisyys:  oikea
Ammattilaisena:  1997–2011
Palkintorahat:  733 979 USD
Kaksinpeli
Paras sijoitus:  63. (15.5.2006)
Voitot/tappiot:  335–263
Nelinpeli
Paras sijoitus:  39. (5.4.2004)
Voitot/tappiot:  197–144
Aiheesta muualla
ITF
WTA
Maret Ani (s. 31. tammikuuta 1982 Tallinna) on virolainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 63 toukokuussa 2006 ja nelinpelissä sijalle 39 huhtikuussa 2004. Australian avoimissa 2004 hän pääsi parinsa Libuše Prusován kanssa välieriin. Fed Cupissa hän on edustanut Viroa 46 maaottelussa 1998–2011. Hän on eniten maaotteluita Fed Cupissa pelannut virolainen.
Marcus Ragnarsson

| Marcus Ragnarsson> Henkilötiedot |
| --- | --- |
Syntynyt: 13. elokuuta 1971 (ikä 53) Östervåla, Ruotsi
Kansalaisuus:   Ruotsi
Jääkiekkoilija
Lempinimi:  Ragge
Pelipaikka:  puolustaja
Maila:  vasen
Pituus:  186 cm
Paino:  98 kg
Pelaajaura
Pääsarjaura:  1989–2010
Seurat:  Östervåla IF (Ruotsi II) Nacka HK (Ruotsi I) Djurgårdens IF (SEL) San Jose Sharks (NHL) Philadelphia Flyers (NHL) Almtuna IS (Allsv.)
NHL-varaus:  99. varaus, 1992 San Jose Sharks
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Ruotsi 1995 | jääkiekko |  |
|  Hopeaa | Suomi 1997 | jääkiekko |  |
Lars Johan Marcus Ragnarsson (s. 13. elokuuta 1971 Östervåla, Ruotsi) on ruotsalainen entinen jääkiekkopuolustaja. Hän pelasi urallaan 632 NHL-ottelua ja teki niissä tehot 37+140=177. Jäähyminuutteja Ragnarsson keräsi 482. Hän lopetti uransa kaudella 2010–2011 Elitserien-joukkue Djurgårdens IF:ssä.
Ura

Ragnarsson on Östervåla IF:n kasvatti. Hän pelasi siellä jo 15-vuotiaana täyden kauden 1986–1987 II-divisioonaa. Kaudella 1989–1990 Ragnarsson pelasi ensin sarjatasoa ylempänä Nacka HK:n riveissä ja hän nousi samalla kaudella Djurgårdens IF:n Elitserien-joukkueeseen, jossa Ragnarsson pelasi 13 runkosarjaottelua ja yhden playoff-ottelun. Keväällä 1990 hän voitti Ruotsin mestaruuden. Ragnarsson pelasi tulokaskaudellaan 1990–1991 35 ottelua tehoin 4+1=5. Hän voitti Ruotsin mestaruuden toisen kerran peräkkäin keväällä 1991. Keväällä 1992 Ragnarsson voitti Elitserienin hopeaa.
Kesällä 1992 San Jose Sharks varasi Ragnarssonin viidennellä kierroksella numerolla 99. Hän siirtyi Djurgårdenista Sharksiin kaudeksi 1995–1996. Ragnarsson pelasi siellä hienon tulokaskauden tekemällä 71 ottelussa tehot 8+31=39. Hän oli joukkueensa tehokkain puolustaja ja tehot olivat Ragnarssonin yhden kauden henkilökohtainen piste-ennätys NHL:ssä. Hän pelasi Sharksissa vielä seitsemänä seuraavana kautena ja pelasi useita kausia Mike Rathjen pakkiparina. Ragnarsson pelasi vuonna 2001 NHL:n tähdistöottelussa. Seitsemännellä Sharks-kaudellaan, joulukuussa 2002 hänet kaupattiin Philadelphia Flyersiin vaihdossa Dan McGillisiin. Kausi 2003–2004 oli Ragnarssonille viimeinen NHL:ssä.
NHL:n työsulkukaudella 2004–2005 Ragnarsson palasi kotimaahansa ja siirtyi HockeyAllsvenskanin Almtunaan tammikuussa 2005. Hän kuitenkin ehti pelata joukkueessa vain yhden karsintasarjan ottelun. Ragnarsson jatkoi Almtunassa vielä kolme seuraavaa kautta. Hän oli kaudella 2005–2006 joukkueen tehokkain puolustaja ja sisäisen pistepörssin voittaja tehoilla 10+28=38. Ragnarsson oli HockeyAllsvenskanin pistepörssin kolmastoista ja puolustajien pistepörssin toinen Boforsin Nick Angellin jälkeen. Kaudella 2006–2007 hän teki 26 pistettä, mutta oli silti joukkueensa tehokkain puolustaja. Ragnarsson oli puolustajien pistepörssissä kymmenes. Kaudella 2007–2008 hän teki 29 pistettä ja oli jälleen joukkueensa tehokkain puolustaja. Ragnarsson oli HockeyAllsvenskanin neljänneksi tehokkain puolustaja.
Ragnarsson siirtyi kaudeksi 2008–2009 sarjatasoa ylemmäs Elitserieniin ja palasi Djurgårdens IF:n riveihin. Hän voitti puolustajien piste- ja syöttöpörssin tehoilla 12+25=37, hänet palkittiin Elitserienin parhaan puolustajan Salming Trophyllä, ja hänet valittiin Ruotsin tähdistökentälliseen. Ragnarssonilla oli myös Elitserienin keskimäärin suurin peliaika ottelua kohden (26:12). Kaudella 2009–2010 loukkaantuminen lyhensi runkosarjan 37 mittaiseksi, mutta Ragnarsson voitti keväällä 2010 Elitserienin hopeaa. Kaudella 2010–2011 hän pelasi kolme runkosarjan ottelua, mutta Ragnarsson loukkasi olkapäänsä ja hän lopetti pitkän uransa 39-vuotiaana marraskuussa 2010.
Maajoukkue

Ragnarsson edusti Ruotsia talviolympialaisissa kahdesti: vuonna Naganossa 1998 ja Salt Lake Cityssä 2002, mutta hän jäi molemmissa kisoissa ilman mitalia. Hän pelasi myös MM-kilpailuissa vuosina 1995 ja 1997 voittaen molemmista MM-hopeaa. Ragnarsson edusti Ruotsia myös maailmancupissa syksyllä 2004. Yhteensä hän pelasi 40 A-maaottelua tehoin 3+6=9.
Garanhuns

| Garanhuns |
| --- | --- |

 lippu:  vaakuna

 Garanhuns
 Koordinaatit: 08°53′25″S, 36°29′34″W 
Valtio:  Brasilia
Alue:  Koillinen
Osavaltio:  Pernambuco
Väkiluku (2010):  129 408
Infobox OKVirheellinen NIMI-arvo: 
Garanhuns on kaupunki Pernambucon osavaltiossa Koillis-Brasiliassa. Kaupungin asukasluku oli 129 408 vuonna 2010. Kaupunki sijaitsee Borboreman ylängöllä.
Aiheesta muualla

Kuvia tai muita tiedostoja aiheesta Garanhuns Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Garanhuns
Käännös suomeksi
Gary Speed

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gary Andrew Speed
Syntymäaika: 8. syyskuuta 1969
Syntymäpaikka: Mancot, Wales
Kuolinaika: 27. marraskuuta 2011 (42 vuotta)
Kuolinpaikka: Huntington, Englanti
Pituus: 178 cm
Lempinimi: Gary, Speedy, The Cuckoo
Seurat
| Vuodet | Seura | O | (M) |
| 1988–1996 |  Leeds United | 248 | (39) |
| 1996–1998 |  Everton | 58 | (15) |
| 1998–2004 |  Newcastle United | 213 | (29) |
| 2004–2008 |  Bolton Wanderers | 121 | (14) |
| 2008–2010 |  Sheffield United | 37 | (6) |
Maajoukkue
| 1990–2004 |  Walesin maajoukkue | 85 | (7) |
Valmennusura
2010 2010–2011:  Sheffield United  Walesin maajoukkue
 Seurajoukkueuran tilastot kattavat vain kansalliset sarjat.
Gary Speed (8. syyskuuta 1969 – 27. marraskuuta 2011) oli walesilainen jalkapallovalmentaja ja keskikenttäpelaaja.
Pelaajaura > Ura seurajoukkueissa

Speed aloitti ammattilaisuransa Leeds Unitedissa 1988. Tuolloin Leeds pelasi toiseksi korkeimmalla sarjatasolla 2. divisioonassa. Hän teki heti vaikutuksen seuran manageriin, Billy Bremneriin. Ensimmäisellä kaudellaan hän sai peliaikaa vaihtopelaajana ja Leedsin nousuun päättyneellä kaudella 1989–1990 hän oli jo merkittävässä roolissa. Pääsarjatasolla seura jatkoi menestyksekkäästi, mikä huipentui mestaruuteen kaudella 1991–1992. Kahdeksan Leedsissä vietetyn vuoden jälkeen Speed siirtyi kesällä 1996 pikkupoikana kannattamansa Evertonin riveihin 3,5 miljoonan punnan siirtosummalla.
Ensimmäisellä kaudella Everton säilyi sarjassa vain niukasti, mutta Speed oli yksi sen parhaimmista pelaajista. Hän oli seuran paras maalintekijä yhdessä Duncan Fergusonin kanssa ja kannattajat valitsivat hänet kauden parhaaksi pelaajaksi. Seuraavaksi kaudeksi Evertonin päävalmentajaksi valittiin Howard Kendall, joka teki Speedista kapteenin. Tälläkin kaudella Everton joutui kamppailemaan putoamista vastaan. Seura säilyi sarjassa, mutta Speed päätti lähteä Newcastle Unitediin, joka maksoi hänestä 5,5 miljoonaa puntaa. Speedin lähdön tarkat syyt ovat edelleen epäselvät, sillä hänen ja Evertonin välille solmittiin salassapitosopimus.
Newcastlessa Speed pelasi kuusi kautta vuosina 1998–2004. Hänen parhaimmat saavutuksensa olivat kaksi FA Cup -finaalia 1998 ja 1999. Newcastle hävisi ne molemmat. Kesällä 2004 Speed vaihtoi Newcastlen Bolton Wanderersiin. Boltonissa Speed pelasi Valioliigaa vielä lähes neljä kautta. Joulukuussa 2006 hän saavutti 500 Valioliigaottelun rajapyykin ja tehtyään maalin elokuussa 2007 hänestä tuli ensimmäinen pelaaja, joka oli tehnyt maalin 16 eri Valioliigakaudella. Myöhemmin Ryan Giggs rikkoi ennätyksen.
Boltonista Speed siirtyi sarjaporrasta alemmaksi Sheffield Unitediin 1. tammikuuta 2008 pelattuaan 18 vuotta pääsarjatasolla. Speed oli jo Boltonin vuosinaan toiminut lyhyen ajan pelaajavalmentajana ja Sheffieldissä hänestä tuli niin ikään pelaajavalmentaja. Loukkaantumisten vuoksi Speed keskittyi valmennukseen ja lopullisesti hän ilmoitti pelaajauransa lopettamisesta toukokuussa 2010.
Pelaajaura > Ura maajoukkueessa

Walesin maajoukkuetta Speed edusti 85 kertaa ja teki maaotteluissa seitsemän maalia. Maajoukkueen kapteenina toiminut Speed lopetti maajoukkueuransa vuonna 2004, minkä jälkeen häntä ehdotettiin jopa maajoukkueen valmentajaksi. Speed on kolmanneksi eniten maaotteluita pelannut walesilainen Neville Southallin ja Chris Gunterin jälkeen.
Valmentajaura

Speed aloitti valmennusuransa jo vuonna 2008 Sheffield Unitedin valmennusryhmässä. Päävalmentajaksi hän nousi elokuun puolivälissä 2010, kun Kevin Blackwell sai yllätyspotkut. Speedin valmennussopimus oli kolmivuotinen. Speed kertoi valintansa jälkeen, että hän aikoo valmennusurallaan tuoda esiin suurelta esikuvaltaan sir Bobby Robsonilta oppimiaan asioita.
Joulukuun puolivälissä 2010 Speed jätti Sheffieldin ja siirtyi Walesin maajoukkueen päävalmentajaksi. Speedin alaisuudessa Wales pelasi kohtuullisen hyvin ja voitti muun muassa Norjan 4–1 sekä EM-karsinnoissa Sveitsin ja Bulgarian.
Kuolema

Speed löydettiin kotoaan kuolleena 27. marraskuuta 2011. Poliisin mukaan Speed oli tehnyt itsemurhan hirttäytymällä.
Garbage (albumi)

| Garbage Garbage |
| --- | --- | --- |

Studioalbumin tiedot
 Äänitetty : 1994–1995
 Julkaistu: 7. elokuuta 1995
 Tuottaja(t): Garbage
 Tyylilaji: vaihtoehtorock, electronica
 Kesto: 50.51
 Levy-yhtiö: Mushroom Records / Almo Sounds
Listasijoitukset
  23.
Garbagen muut julkaisut
|   | Garbage 1995 | Version 2.0 1998 |
Garbage on yhdysvaltalaisen rockyhtye Garbagen debyyttialbumi, joka julkaistiin Euroopassa 7. elokuuta 1995. Albumilta julkaistiin vuosien 1995–1996 aikana yhteensä viisi singleä: järjestyksessä kappaleet ”Vow”, ”Only Happy When It Rains”, ”Queer”, ”Stupid Girl” ja ”Milk”. Lisäksi kappale ”As Heaven Is Wide” oli mukana Gran Turismo -videopelin soundtrackillä.
”Stupid Girl” -singlekappaleessa samplataan kattavasti rumpukomppia The Clashin kappaleesta ”Train in Vain” albumilta London Calling. Tämän vuoksi kappaleen tekijätiedoissa mainitaan myös Joe Strummerin ja Mick Jonesin nimet.
Bonuskappale ”#1 Crush” oli alun perin jätetty pois albumilta ja julkaistu ”Vow”-singlen b-puolena. Nellee Hooperin kappaleesta tekemä uudelleenmiksaus pääsi kuitenkin mukaan Baz Luhrmannin vuoden 1996 elokuvaan William Shakespearen Romeo ja Julia. Kappaleen suosio nousi ja se oli myöhemmin mukana Garbagen kokoelmalevyllä Absolute Garbage.
Kappaleet

”Supervixen” – 3:55
”Queer” – 4:36
”Only Happy When It Rains” – 3:56
”As Heaven Is Wide” – 4:44
”Not My Idea” – 3:41
”A Stroke of Luck” – 4:44
”Vow” – 4:30
”Stupid Girl” (Garbage, Strummer, Jones) – 4:18
”Dog New Tricks” – 3:56
”My Lover’s Box” – 3:55
”Fix Me Now” – 4:43
”Milk” – 3:53
Lisäksi albumin Japanin-julkaisulla ovat bonuskappaleet:
”Subhuman” – 4:36
”#1 Crush” – 4:56
Irinan diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 8 |  |
| ↙Kokoelmat | 1 |  |
| ↙Singlet | 36 |  |
| ↙Musiikkivideot | 11 |  |
Tämä artikkeli on Irinan diskografiasta.
Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Vahva |  Julkaistu: 22. maaliskuuta 2004  Levy-yhtiö: EMI Music Finland  Formaatti: CD / Digitaalinen | 6  | 33 000+ (Platinaa) |
| Älä riko kaavaa |  Julkaistu: 26. lokakuuta 2005  Levy-yhtiö: EMI Music Finland  Formaatti: CD / Digitaalinen | 5  | 46 000+ (Platinaa) |
| Liiba laaba |  Julkaistu: 28. maaliskuuta 2007  Levy-yhtiö: EMI Music Finland  Formaatti: CD / Digitaalinen | 1  | 41 100+ (Platinaa) |
| Miten valmiiksi tullaan |  Julkaistu: 14. lokakuuta 2009  Levy-yhtiö: EMI Music Finland  Formaatti: CD / Digitaalinen | 2  | 18 600+ (Kultaa) |
| Askeleita |  Julkaistu: 22. helmikuuta 2013  Levy-yhtiö: Ratas Music  Formaatti: CD / Digitaalinen | 4  | 10 000+ (Kultaa) |
| Mikä mahtaa olla in |  Julkaistu: 10. lokakuuta 2014  Levy-yhtiö: Ratas Music  Formaatti: CD / Digitaalinen | 15  |  |
| Seitsemän |  Julkaistu: 7. huhtikuuta 2017  Levy-yhtiö: Ratas Music / Sony Music  Formaatti: CD / Digitaalinen | 12  |  |
| Haluun olla yksin |  Julkaistaan: 12. helmikuuta 2021  Levy-yhtiö: Ratas Music / Sony Music  Formaatti: CD / Digitaalinen | 3  |  |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| Yhdeksän hyvää ja kymmenen kaunista 2002–2010 |  Julkaistu: 22. syyskuuta 2010  Levy-yhtiö: EMI Music Finland  Formaatti: CD / CD+DVD / Digitaalinen | 8  | 11 000+ (Kultaa) |